Waray-Waray News: Gindayaw han Palasyo an kapasa han kanan gobyerno standardization law
Manila (3 June) -- Hul-os nga ginkarawat han Malacanang dida han Martes an kapasa ha Kongreso han salary standardization law (SSL-3) for ha mga magtratrabaho kun diin matatapuran nga may-ada ini pundo para hit implimentasyon.
Hi Cabinet Secretary Silvestre Bello III in nagsering nga an gobyerno in mayda kaangayan nga pundo para han salary standardization nga ginduso ni Pangulo Gloria Macapagal-Arroyo para magin mas haruharani an mga nakakarawat nga sweldo han mga empleyado han gobyerno kumpara ngadto han mga nagtratrabaho ha pribado nga sektor.
Ha iya parti, nagsering hi Presidential Adviser on Political Affairs Gabriel Claudio nga eksakto la an implementasyon han SSL-3 kay makakabulig ini han ekonomiya ha yana nga panahon kun diin gin-aabat in krisis pan-ekonomiya ha bug-o nga kalibutan.
"Makakabulig ini pagpakurokusog han ekonomiya pinaagi han paggasto," sering ni Claudio.
Nagpasabot hi Claudio nga determinado an Kongreso pagpasa han salary standardization law ngan han iba nga importante nga mga balaud sugad han pag-ugsod han Comprehensive Agrarian Reform Program (CARP) antes hiton ira recess yana nga adlaw, Merkoles, Hunyo 3.
Gin-aprobaran han Kongreso an Joint Resolution 26, kanan Malakanyang-certified nga pamaagi pagpaharuhataas hiton mga sweldo hit mga low-level nga mga empleyado ngan han hagtaas nga posisyon ha gobyerno tinikangan Hulyo 1.
Ginlalauman nga an salary standardization in makakabenipesyo hin maabot 1.5 milyones nga mga empleyado ha ilarum han gobyerno pinaagi hin pagpahuruhitaas han ira mga sweldo nga ighahatag pinaagi hin upat ka yearly tranches tinikangan hit Hulyo 1, 2009 tutub ha 2013. (PIA-8/maa) [top]
war_Latn war_Latn war_Latn war_Latn war_Latn war_Latn war_Latn war_Latn